John Charles Fields

John Charles Fields () (14-may 1863-yil – 9-avgust 1932-yil) – kanadalik matematik, Fields medali asoschisi. Fields medalini baʼzilar matematika boʻyicha Nobel mukofoti deb hisoblaydi, garchi mukofotlar oʻrtasida farqlar mavjud boʻlsa-da.

 Hayoti va karyerasi 
Fields 1863-yil Kanadaning Gamilton shahrida, charm doʻkoni egasi oilasida tugʻilgan. 1880-yilda Gamilton kollej institutini va 1884-yilda Toronto universitetini tamomlagan. Soʻngra Baltimor shahridagi Johns Hopkins universitetida oʻqish uchun AQShga koʻchib oʻtgan.

1887-yilda doktorlik dissertatsiyasini yoqlagan. Uning „Symbolic Finite Solutions and Solutions by Definite Integrals of the Equation dny/dxn = xmy“ deb nomlangan dissertatsiyasi 1886-yilda „American Journal of Mathematics“ jurnalida chop etilgan.

Fields 1907-yilda Kanada qirollik jamiyati aʼzosi va 1913-yilda London qirollik jamiyati aʼzosi etib saylangan.

 Fields medali 

Fields Fields medali asoschisi sifatida tanilgan. Birinchi marta 1936-yilda berilgan medal 1950-yilda qayta tiklangan va shundan beri har toʻrt yilda bir marta beriladi. Medal matemetika sohasiga muhim hissa qoʻshgan 40 yoshgacha boʻlgan ikki, uch yoki toʻrt nafar matematikka beriladi.

Fields mukofotni 1920-yillarning oxirida rejalashtirishni boshlagan, ammo sogʻligʻi yomonlashgani sababli medal joriy qilinishini koʻrmagan: olim 1932-yil 9-avgustda uch oylik kasallikdan soʻng vafot etgan. Oʻz vasiyatida Fields medali fondiga 47 000 AQSh dollarini qoldirgan. Medalni joriy qilish gʻoyasini John Lighton Synge amalga oshirgan.

 Manbalar 

 Havolalar 

 Fields instituti hozirlagan Fields biografiyasi 

Turkum:Kanadalik matematiklar